Meirilutin í Tórshavnar býráð hevur sent samhugaskriv til Katalonia 2017-09-29 09: 32 Guðrun í Jákupsstovu Meirilutin í Tórshavnar býráð hevur í gjár sent katalanska parlamentinum eitt samhugaskriv, ið stuðlar rættinum hjá katalanska fólkinum at greiða fólkaatkvøðu um loysing frá Spania. Skrivið staðfestir millum annað, at sjálvsavgerðarrætturin hjá eini tjóð er ein týdningarmikil og altjóða grundlegla, ið eigur at virðast. Harafturat er tað týdningarmikið at virða fólkaræðislig krøv við fólkaræðisligum framferðarhátti og politiskum samskifti. At ikki virða rættin hjá katalanum at fara á fólkaatkvøðu sunnudagin er tískil at ganga ímóti øllum fólkaræðisligum grundreglum. Skrivið er undirskrivað av øllum samgongulimunum í býráðnum í Tórshavnar kommunu. Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg